CELEX: 31996D0603
Language: ro
Date: 1996-10-04 00:00:00
Title: Decizia Comisiei din 4 octombrie 1996 de stabilire a listei de produse care se încadrează în Clasa A „Fără contribuție la foc” prevăzută de Decizia 94/611/CE de punere în aplicare a articolului 20 din Directiva 89/106/CEE a Consiliului privind produsele pentru construcțiiText cu relevanță pentru SEE.

13/Volumul 20
            
            
               RO
            
            
               Jurnalul Ofícial al Uniunii Europene
            
            
               30
            
         31996D0603
   
               L 267/23
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 4 octombrie 1996
   de stabilire a listei de produse care se încadrează în Clasa A „Fără contribuție la foc” prevăzută de Decizia 94/611/CE de punere în aplicare a articolului 20 din Directiva 89/106/CEE a Consiliului privind produsele pentru construcții
   (Text cu relevanță pentru SEE)
   (96/603/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/106/CEE a Consiliului din 21 decembrie 1988 de apropiere a actelor cu putere de lege și a actelor administrative ale statelor membre referitoare la produsele pentru construcții (1), astfel cum a fost modificată prin Directiva 93/68/CEE (2),
   având în vedere Decizia 94/611/CE a Comisiei din 9 septembrie 1994 de punere în aplicare a articolului 20 din Directiva 89/106/CEE a Consiliului privind produsele pentru construcții (3), în special articolul 1 alineatul (1),
   întrucât, în temeiul articolului 3 alineatul (2) din Directiva 89/106/CEE, pentru a ține seama de nivele diferite de protecție pentru lucrările de construcții, care pot să predomine la nivel național, local sau regional, fiecare cerință esențială poate conduce la stabilirea claselor în documentele interpretative și în specificațiile tehnice;
   întrucât, la punctul 4.2.1 din Documentul interpretativ nr. 2 „Siguranța în caz de incendiu”, conținut în comunicarea Comisiei cu privire la documentele interpretative din Directiva 89/106/CEE a Consiliului (4), se justifică necesitatea nivelelor diferite referitoare la cerința esențială, în funcție de tipul, utilizarea și amplasarea lucrării de construcție, proiectul acesteia și existența instalațiilor de rezervă;
   întrucât, la punctul 2.2 din Documentul interpretativ nr. 2, se prezintă o listă de măsuri corelate pentru îndeplinirea cerinței esențiale „Siguranță in caz de incendiu” care contribuie împreună la definirea strategiei de siguranță la incendii și care se poate elabora în moduri diferite în statele membre;
   întrucât, la punctul 4.2.3.3 din Documentul interpretativ nr. 2, se identifică una dintre măsurile predominante în statele membre care constă în limitarea apariției și propagării focului și a fumului în spațiul de origine (sau pe o anumită suprafață) prin limitarea contribuției produselor pentru construcții la extinderea incendiului;
   întrucât definirea claselor referitoare la cerința esențială depinde parțial de nivelul limitării menționate;
   întrucât nivelul limitării se poate exprima doar prin nivele diferite de performanță a produselor, în condițiile utilizării finale a produselor, în funcție de comportarea la foc;
   întrucât, la punctul 4.3.1.1 din Documentul interpretativ nr. 2, se precizează că, pentru a face posibilă evaluarea performanței în funcție de comportarea la foc a produselor, urmează să se elaboreze o soluție armonizată care poate utiliza încercările la scară de laborator sau industrială, corelate cu simulări relevante de incendii reale;
   întrucât această soluție face parte dintr-un sistem de clase care nu sunt incluse în documentul interpretativ, dar care au fost adoptate de Decizia 94/611/CE;
   întrucât, în sistemul de clase prevăzut de Decizia 94/611/CE, s-a stabilit categoria „Fără contribuție la foc” în vederea reglementării produselor care nu necesită încercări pentru determinarea comportării la foc și care se menționează la clasele A din tabelele 1 și 2 și, în afară de acestea, în tabelul 1, sub forma unei „liste de produse ignifuge”;
   întrucât articolul 20 alineatul (2) din Directiva 89/106/CEE indică procedura care trebuie urmată pentru adoptarea dispozițiilor necesare pentru stabilirea claselor de cerințe, în măsura în care acestea nu sunt incluse în documentele interpretative;
   întrucât măsurile prevăzute de prezenta decizie sunt în conformitate cu avizul Comitetului permanent pentru construcții,
   ADOPTĂ PREZENTA DECIZIE:
   Articolul 1
   Materialele și produsele realizate din acestea, prezentate în anexa la prezenta decizie, se clasifică, în funcție de nivelul scăzut de inflamabilitate și conform condițiilor stabilite, de asemenea, în anexă, în clasele A („Fără contribuție la foc”) prevăzute de tabelele 1 și 2 din anexa la Decizia 94/611/CE.
   În sensul prezentei clasificări, nu sunt necesare încercări pentru determinarea comportării la foc a acestor materiale și produselor realizate din acestea.
   Articolul 2
   Prezenta decizie se adresează statelor membre.
   
      Adoptată la Bruxelles, 4 octombrie 1996.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 40, 11.2.1989, p. 12.
   
      (2)  JO L 220, 30.8.1993, p. 1.
   
      (3)  JO L 241, 16.09.1994, p. 25.
   
      (4)  JO C 62, 28.2.1994, p. 1.
   ANEXĂ
   Materiale ce urmează să fie considerate în clasa A de comportare la foc, care nu necesită încercări, conform Deciziei 94/611/CE
   Observații generale
   Se recomandă realizarea produselor doar din unul sau mai multe dintre următoarele materiale, în cazul în care acestea urmează să se considere în clasa A, fără încercări. Produsele realizate prin lipirea unuia sau mai multora dintre următoarele materiale împreună se vor considera în clasa A, fără încercări, cu condiția ca adezivul să nu depășească 0,1 % în greutate sau volum (oricare este mai mic).
   Produsele sub formă de panouri (de exemplu, materialele izolatoare) cu unul sau mai multe straturi organice sau produsele ce conțin un material organic care nu este distribuit în mod omogen (cu excepția adezivului) se exclud din listă.
   De asemenea, produsele realizate prin depunerea unui strat anorganic pe următoarele materiale (de exemplu, produsele metalice cu strat de acoperire) se pot considera în clasa A, fără încercări.
   Pentru nici unul dintre materialele din tabel nu se admite un conținut mai mare de 1,0 % în greutate sau volum (oricare este mai mic) de material organic distribuit în mod omogen.
   
               Material
            
            
               Observații
            
         
               Argilă expandată
            
            
                
            
         
               Perlit expandat
            
            
                
            
         
               Vermiculită expandată
            
            
                
            
         
               Vată minerală
            
            
                
            
         
               Sticlă celulară
            
            
                
            
         
               Beton
            
            
               Inclusiv betonul gata preparat și produsele din beton armat prefabricat și din beton precomprimat
            
         
               Beton cu agregate (agregate minerale grele și ușoare, fără a include izolația termică integrală)
            
            
               Poate să conțină adaosuri (de exemplu PFA) pigmenți și alte materiale. Include elemente prefabricate.
            
         
               Elemente din beton aerat autoclavizat
            
            
               Elemente fabricate din lianți hidraulici ca cimentul și/sau calcarul, în combinație cu materiale fine (materiale silicioase, PFA, zgură de furnal) și materiale de expandare. Includ elementele prefabricate.
            
         
               Ciment fibros
            
            
                
            
         
               Ciment
            
            
                
            
         
               calcar
            
            
                
            
         
               Zgură de furnal/cenușă zburătoare pulverizată (PFA)
            
            
                
            
         
               Agregate minerale
            
            
                
            
         
               Fier, oțel și oțel inoxidabil
            
            
               Nu în formă fin divizată
            
         
               Cupru și aliaje de cupru
            
            
               Nu în formă fin divizată
            
         
               Zinc și aliaje de zinc
            
            
               Nu în formă fin divizată
            
         
               Aluminiu și aliaje de aluminiu
            
            
               Nu în formă fin divizată
            
         
               Plumb
            
            
               Nu în formă fin divizată
            
         
               Gips și tencuieli pe bază de gips
            
            
               Pot să includă aditivi (întârzietori de priză, materiale de umplere, fibre, pigmenți, var hidratat, agenți de reținere a aerului și apei și plastifianți), agregate dense (de exemplu, nisip natural sau concasat) sau agregate de categorie ușoară (de exemplu, perlit sau vermiculit).
            
         
               Mortar cu lianți anorganici
            
            
               Mortare pentru tencuieli și mortare pentru șape ce conțin unul sau mai mulți lianți anorganici, de exemplu, ciment, var, ciment pentru zidărie și gips
            
         
               Elemente din argilă
            
            
               Elemente din argilă sau alte materiale argiloase, cu sau fără nisip, combustibil sau alți aditivi. Includ cărămizi, țigle, elemente de pavaje și din argilă refractară (de exemplu, căptușelile de coșuri).
            
         
               Elemente de silicat de calciu
            
            
               Elemente obținute din amestec de var și materiale silicioase naturale (nisip, nisip grosier sau pietriș silicios sau amestecuri ale acestora). Pot include și pigmenți coloranți.
            
         
               Produse din piatră naturală sau ardezie
            
            
               Elemente prelucrate sau neprelucrate din piatră naturală (roci magmatice, sedimentare sau metamorfice) sau ardezie.
            
         
               Elemente de ghips
            
            
               Includ blocuri și alte elemente de sulfat de calciu cu apă, ce pot să conțină fibre, materiale de umplere, agregate și alți aditivi și se pot colora cu pigmenți.
            
         
               Mozaic
            
            
               Include mozaicuri din beton prefabricat și pardoseli executate pe loc.
            
         
               Sticlă
            
            
               Include sticla consolidată termic, consolidată chimic, stratificată/securit și laminată.
            
         
               Produse ceramice din sticlă
            
            
               Produse ceramice din sticlă constituite dintr-o fază cristalină și una de sticlă reziduală
            
         
               Produse ceramice
            
            
               Includ produse turnate și extrudate, cu smalț sau fără smalț.